— 170 — 



skuddene ved Udløbet af en Vækstperiode med en Endeknop, og 

 de vokser i den følgende videre, saafremt deres Vækst da ikke 

 standses. Dette indtræffer især hyppigt ved Angreb af Phytoptus 

 Genistae NaL; de derved fremkomne Galler, som er meget alminde- 

 lige, er vistnok først beskrevne af D. v. Schlechtendal (49); 

 Endeknopperne bliver flere Gange større end normalt og meget 

 stærkt haarede ; ogsaa Sideknopper har jeg set angrebne paa samme 

 Vis. Naturligvis foranlediger Endeknoppens Ødelæggelse en forøget 

 Grendannelse fra Bladhjørnerne nedenfor den døde Skudende. 



Ofte finder man, at Udviklingen af G. pilosa hæmmes stærkt 

 paa Heder, der synes meget lidt næringsholdige og som maaske i 

 fysisk Henseende er endnu ugunstigere Lokaliteter. Langskuddene 

 bliver korte, og de dør (ogsaa uden Galledannelse) hyppig bort i 

 deres Spids; Antallet af blomstrende Kortskud er meget ringe, og 

 mange Individer blomstrer, som ovenfor nævnt, overhovedet slet ikke. 



I Afhængighed af Voksestedet og dets øvrige Vegetation er 

 den endelige Habitus, G. pilosa faar efter Aars Forløb. I høj og 

 tæt Calluna er de ældste og ca. V2 Cm. tykke „Stammer" ret lange, 

 buede ved Grunden, men derefter mere eller mindre opad rettede 

 og ofte vredne eller krogede paa forskellig Vis; i deres største 

 Længde er de grenfattige eller grenløse, men mod Spidsen grener 

 de sig og da ofte rigelig. Alle yngre Grene er ejendommelig 

 knudrede af de blivende Bladfødder (se senere). Den temmelig 

 skjulte Tilværelse, som G. pilosa mange Gange fører, i det den 

 med sine lange, lidet iøjnefaldende Stængler baner sig Vej mellem 

 de øvrige Hedebuske, har vistnok ofte forringet Indtrykket af dens 

 Forekomst, selv hvor den fandtes i rigelig Mængde. — Er Calluna- 

 Heden mindre tæt, saa aaben i alt Fald, at et frodigt Dække af 

 Mosser og Laver faar Lejlighed til at brede sig under og mellem 

 Buskene, retter G. pilosa sig i mindre Grad opad ; alle de unge 

 Grene holder sig nær den Fugtighed samlende Maatte, og bliver 

 da længere og kraftigere end de Skud, som rager frit op i Luften 

 i den tætte Galluna-Bevoksnings Tag; ogsaa Bladene ændrer noget 

 deres Karakter. 



Paa aabne og ubeskyttede Partier af Heden bliver G. pilosa 

 helt krybende. Et enkelt Individ kan her brede sig over et for- 

 holdsvis stort Areal — om end aldrig saa vidt som bemærket af 

 Lecoq (se ovenfor); Forbindelsen mellem Grenene kan synes løst, 

 eller en Grens Sammenhæng med Moderindividet kan virkelig være 

 ophævet, saa et nyt Individ derved er fremkommet, men en saadan 



